Document ID: 32005D0747

KOMISIJAS LĒMUMS
(2005. gada 21. oktobris),
ar ko groza pielikumu Eiropas Parlamenta un Padomes Direktīvai 2002/95/EK par dažu bīstamu vielu izmantošanas ierobežošanu elektriskās un elektroniskās ierīcēs, lai to pielāgotu tehnikas attīstībai
(izziņots ar dokumenta numuru K(2005) 4054)
(Dokuments attiecas uz EEZ)
(2005/747/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās ierīcēs (1), un jo īpaši tās 5. panta 1. punkta b) apakšpunktu,
tā kā:
(1)
Saskaņā ar Direktīvu 2002/95/EK Komisijai ir jānovērtē dažas bīstamas vielas, kas ir aizliegtas atbilstīgi minētās direktīvas 4. panta 1. punktam.
(2)
Attiecībā uz dažiem materiāliem un detaļām, kas satur svinu un kadmiju, šo aizliegumu nepiemēro [vai turpina nepiemērot], tā kā šo bīstamo vielu izmantošana minētajos materiālos un detaļās vēl arvien ir neizbēgama.
(3)
Vairāki izņēmumi attiecībā uz dažu noteiktu materiālu un detaļu aizliegumu to darbības jomā būtu jāierobežo, lai panāktu pakāpenisku bīstamo vielu samazināšanu elektriskās un elektroniskās ierīcēs, ievērojot, ka varēs izvairīties no minēto vielu izmantošanas šādās ierīcēs.
(4)
Saskaņā ar 5. panta 1. punkta c) apakšpunktu Direktīvā 2002/95/EK katrs pielikumā noteiktais atbrīvojums jāpārskata vismaz reizi četros gados vai četrus gadus pēc tam, kad sarakstam pievienots punkts ar mērķi apsvērt no pielikuma svītrot elektrisko un elektronisko iekārtu materiālus, ja to likvidēšana vai aizvietošana, izmantojot plānojuma izmaiņas vai materiālus un detaļas, kam nav vajadzīgi 4. panta 1. punktā minētie materiāli vai vielas, ir tehniski vai zinātniski iespējama ar nosacījumu, ka aizvietošanas radītā negatīvā ietekme uz vidi, veselību un/vai patērētāju drošību neatsver iespējamos tās radītos ieguvumus attiecībā uz vidi, veselību un/vai patērētāju drošību.
(5)
Tādēļ Direktīva 2002/95/EK ir attiecīgi jāgroza.
(6)
Saskaņā ar 5. panta 2. punktu Direktīvā 2002/95/EK Komisija ir apspriedusies ar elektrisko un elektronisko iekārtu ražotājiem, pārstrādātājiem, apstrādes darbu veicējiem, vides aizsardzības organizācijām, kā arī ar darba ņēmēju un patērētāju savienībām, un atsauksmes ir nosūtījusi komitejai, turpmāk tekstā - “komiteja”, kas izveidota saskaņā ar 18. pantu Padomes 1975. gada 15. jūlija Direktīvā 75/442/EEK par atkritumiem (2).
(7)
Šajā lēmumā paredzētie pasākumi ir saskaņā ar komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2002/95/EK pielikumu groza atbilstoši šā lēmuma pielikumam.
2. pants
Šis lēmums ir adresēts visām dalībvalstīm.
Briselē, 2005. gada 21. oktobrī

Labels: 1
20
7
3
0